Лъчезар Станчев
Сашка

chitanka.info

Не обича нашта Сашка

да се бави на опашка.

— Тръгвам, мамо, има круши…

В миг отзад се тя промуши…

Ех, добре е за закуска

сладки крушки да си хруска…

Не напредва тя направо,

ту е вдясно, ту е вляво,

хоп — излезе най-отпред:

— Чичо, дай ми, мой е ред…

Ала някой я погледна:

— Лъже, беше тя последна!

Сашка сведе поглед в миг.

Продавачът смръщи лик.

— Тъй ли правиш? Аз пък знам,

круши няма да ти дам.

Тя заплака. Ай, горката,

празна върна си торбата!

Оттогава нашта Сашка

пази ред и на опашка.

Нарисувай тая Сашка

как отново застана

на дългата опашка,

търпелива и засмяна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.